સુરતમાંથી ધોરણ 12 સાયન્સનો અભ્યાસ કરી સમગ્ર દક્ષિણ ગુજરાતમાં ટોપ કરનારી શ્રેયા ઠુમ્મરે 19 વર્ષની ઉંમરમાં જ એક અનોખી સિદ્ધી મેળવી છે. મેડિકલ કે એન્જિનિયરિંગની સારી કોલેજમાં એડમિશન મળતું હોવા છતાં એમણે અર્થશાસ્ત્રી બનવાનું વિચારીને સ્કોલરશીપ મેળવી, બ્રિટનની વોરિક યુનિવર્સિટીમાં ભણવાનું શરૂ કર્યું. કોલેજના પ્રથમ વર્ષે જ દુનિયાની સૌથી મોટી બેંકોમાંની એક મોર્ગન સ્ટેન્લી બેંકમાં વાર્ષિક 50 લાખની જોબની ઓફર મળી. જો કે હજી પ્રેક્ટિકલ જ્ઞાન મેળવવાની ઇચ્છા હોવાથી નોકરીને બદલે અભ્યાસને પ્રાથમિકતા આપી.